CELEX: 62008CN0416
Language: bg
Date: 2008-09-22 00:00:00
Title: Дело C-416/08 P: Жалба, подадена на 22 септември 2008 г. от Apple Computer, Inc. срещу решението на Първоинстанционния съд (трети състав), постановено на 1 юли 2008 г. по дело T-328/05, Apple Computer, Inc./Служба за хармонизация във вътрешния пазар (марки и дизайни)

22.11.2008   
            
            
               BG
            
            
               Официален вестник на Европейския съюз
            
            
               C 301/25
            
         Жалба, подадена на 22 септември 2008 г. от Apple Computer, Inc. срещу решението на Първоинстанционния съд (трети състав), постановено на 1 юли 2008 г. по дело T-328/05, Apple Computer, Inc./Служба за хармонизация във вътрешния пазар (марки и дизайни)
   (Дело C-416/08 P)
   (2008/C 301/38)
   Език на производството: английски
   Страни
   
      Жалбоподател: Apple Computer, Inc. (представители: M. Hart, N. Kearley, Solicitors)
   
      Други страни в производството: Служба за хармонизация във вътрешния пазар (марки и дизайни), TKS-Teknosoft SA
   Искания на жалбоподателя
   Жалбоподателят моли Съда:
   
               —
            
            
               да допусне жалбата на жалбоподателя до Съда на Европейските общности,
            
         
               —
            
            
               да отмени Решение на Първоинстанционния съд на Европейските общности (ПИС) от 1 юли 2008 г. по дело T-328/05,
            
         
               —
            
            
               да върне делото на Първоинстанционния съд, и
            
         
               —
            
            
               да не се произнася по съдебните разноски.
            
         Правни основания и основни доводи
   
               1.
            
            
               Apple, Inc. (жалбоподателят) е подало заявка за регистрация на словната марка „QUARTZ“ като марка на Общността. Заявката му обхваща:
               „Функционалност на операционната система на компютъра, специално предназначена да бъде използвана от компютърни разработчици за подобряване и ускоряване на възпроизвеждането на цифрови картини в програми за приложение, с изключение на продуктите, предназначени за банковия сектор“ в клас 9.
            
         
               2.
            
            
               TKS-Teknosoft S.A. (ответната страна) е притежател на фигуративната марка на Общността „QUARTZ“, регистрирана, между другото, по отношение на:
               
                           а)
                        
                        
                           „пакети от компютърни програми за банковия сектор“ в клас 9, и
                        
                     
                           б)
                        
                        
                           „компютърно програмиране, компютърна обработка на информацията, разработване на софтуер, услуги по оказване на помощ и консултиране в информационната област, електронна обработка на информацията, проектиране и разработване на компютърен софтуер, лицензиране на компютърен софтуер и компютърни приложения, като всички тези услуги са свързани с банковия сектор“ в клас 42.
                        
                     
         Ответната страна се противопоставя на регистрирането на марката QUARTZ на жалбоподателя, поради това че имало вероятност от объркване на двете марки. Първоинстанционният съд споделя това становище.
   Жалбоподателят твърди, че ПИС е допуснал грешка при прилагане на правото, тъй като:
   
               (а)
            
            
               стоките, по отношение на които двете марки щели да бъдат регистрирани и използвани, са очевидно различни и ПИС не е взел предвид тези релевантни разлики;
            
         
               (б)
            
            
               ПИС не е установил правилно съответните „потребители“ за преценката на вероятността от объркване. По-конкретно, той не е отдал достатъчно значение на факта, че съответните потребители логично трябва да бъдат софтуерни специалисти, наети или предоставящи услуги в банковия сектор, и
            
         
               (в)
            
            
               поради това той неправилно е приложил критерия за цялостна преценка, изложен по-рано от Съда на Европейските общности.